PATVIRTINTA

Nuolatinės Vilniaus rajono savivaldybės turto nuomos konkurso komisijos 2025 m. vasario 24 d. protokolu Nr. 1

**VILNIAUS RAJONO SAVIVALDYBĖS 27,99 kv. m. ploto** **negyvenamųjų patalpų, Esančių Vilniaus r. Sav., Paberžės sen., Paberžės k., Vilniaus g. 22-1 viešojo nuomos konkurso sąlygos (drabužių ir namų ūkio reikmenų taisymo veiklai)**

1. Viešas nuomos konkursas vykdomas vadovaujantis Vilniaus rajono savivaldybės ilgalaikio materialiojo turto nuomos tvarkos aprašo, patvirtinto Vilniaus rajono savivaldybės tarybos 2021 m. rugsėjo 24 d. sprendimu Nr. T3-232 „Dėl Vilniaus rajono savivaldybės ilgalaikio materialiojo turto nuomos tvarkos aprašo patvirtinimo“, Vilniaus rajono savivaldybės tarybos 2024 m. rugsėjo 27 d. sprendimu Nr. T3-321 „Dėl negyvenamųjų patalpų, esančių Vilniaus r. sav., Paberžės k., Vilniaus g. 22-1, nuomos“ ir šiomis konkurso sąlygomis.
2. Vilniaus rajono savivaldybės administracija (kodas 188708224) buveinės adresas Rinktinės g. 50, Vilnius, numato viešojo nuomos konkurso (toliau – Konkursas) būdu išnuomoti Vilniaus rajono savivaldybei nuosavybės teise priklausantį nekilnojamąjį turtą: 27,99 kv. m. ploto negyvenamąsias patalpas, esančias Vilniaus r. sav., Paberžės sen., Paberžės k., Vilniaus g. 22-1.
3. Patalpų nuomos konkursą vykdo nuolatinė Vilniaus rajono savivaldybės turto nuomos konkurso komisija sudaryta Vilniaus rajono savivaldybės administracijos direktoriaus 2025 m. vasario 10 d. įsakymu Nr. A27-381(3.1E) „Dėl nuolatinės Vilniaus rajono savivaldybės turto nuomos konkurso komisijos sudarymo ir jos darbo reglamento“ (toliau – Komisija).
4. Patalpų nuomos konkursas skelbiamas viešai Vilniaus krašto savaitraštyje ir Vilniaus rajono savivaldybės internetinėje svetainėje [www.vrsa.lt](http://www.vrsa.lt).

|  |  |
| --- | --- |
| Informacija apie turto valdytoją  | Vilniaus rajono savivaldybės administracija (kodas 188708224), buveinės adresas Rinktinės g. 50, Vilnius |
|  |  |
| Informacija apie nuomojamą turtą | Viešo nuomos konkurso būdu (toliau – Konkursas) išnuomojamos Vilniaus rajono savivaldybei nuosavybės teise priklausančios **27,99** **kv. m ploto** negyvenamosios patalpos (buitinės patalpos, unikalus Nr. 4198-4023-0014:0001, pastato, kuriame yra patalpos, unikalus Nr. 4198-4023-0014, 1L1p , statinio bendras plotas 162,51 kv. m, pagrindinė naudojimo paskirtis – paslaugų, patalpa plane pažymėta indeksu 2-4 (24,49 kv. m) su dalimi bendrojo naudojimo patalpų, pažymėtų indeksais 2-1 (0,50 kv. m iš 3,14 kv. m), 2-2 (3,00 kv. m iš 49,24 kv. m), esančios Vilniaus r. sav., Paberžės sen., Paberžės k., Vilniaus g. 22-1. Nuomojamos negyvenamosios patalpos yra vieno aukšto pastate, pastato statybos metai 1984 m. Nuomojamose patalpose yra elektra, vietinis vandentiekis, vietinis nuotekų šalinimas, įrengtas šildymas oras-oras |
| Turto naudojimo paskirtis ir ypatumai | Patalpos išnuomojamos **paslaugų (drabužių ir namų ūkio reikmenų taisymas) veiklai** vykdyti. Nuomininkas patalpas privalo naudoti tik pagal nurodytą paskirtį, laikantis šios paskirties patalpoms keliamų priežiūros, priešgaisrinės saugos ir sanitarinių reikalavimų. |
| Pradinis turto nuompinigių dydis | Už 1 kv. m patalpų – **1,95** Eur, už visą nuomojamą plotą per mėnesį **54,58** Eur. Nuomotojas yra ne PVM mokėtojas. |
| Nuompinigių mokėjimo tvarka | Nuomininkas moka nuompinigius kas mėnesį, prieš prasidedant mėnesiui, bet ne vėliau kaip iki einamojo mėnesio 10 (dešimtos) dienos. |
| Informacija apie delspinigių dydį už nuomininko praleistą nuomos mokesčio mokėjimo terminą | Nuomininkas, per Sutartyje nustatytus terminus nesumokėjęs nuompinigių ir (ar) kitų mokesčių ir įmokų, privalo mokėti nuomotojui 0,05 procento dydžio delspinigius nuo visos nesumokėtos sumos už kiekvieną pavėluotą dieną. |
| Turto nuomos terminas | 5 metai; Pasibaigus nuomos terminui, su nuomininku, tinkamai vykdžiusiu pagal nuomos sutartį prisiimtus įsipareigojimus, nuomos sutartis gali būti atnaujinta neviršijant bendro 10 metų nuomos termino. |
| Konkurso dalyvių registravimo vieta, data ir laikas, registravimo pabaigos terminas |  **Pasiūlymai** dėl dalyvavimo konkurse pateikiami užklijuotame voke darbo dienomis nuo **2025 m. kovo 12 d. iki 2025 m. kovo 13 d. nuo 8.00 iki 15.00** val., adresu: Vilniaus rajono savivaldybės administracijos Paberžės seniūnija, Vilniaus g. 29, Paberžės k., LT −14243, Vilniaus r. 8 kab., Vilniaus rajono savivaldybės administracijos **Paberžės seniūnijos vyresniajai finansininkei Lucijai Mikšėnienei.** Ant voko turi būti užrašyta: **konkurso dalyvio** pavadinimas ir adresas, turto, kurio nuomos konkursas buvo skelbtas, pavadinimas, adresas ir nuoroda **„Turto nuomos konkursui (drabužių ir namų ūkio reikmenų taisymas)“**. Kartu su voku pateikiami finansų įstaigos išduoti dokumentai, patvirtinantys, kad pradinis įnašas sumokėtas. |
| Konkurso dalyvio pradinio įnašo dydis, jo sumokėjimo terminas ir banko sąskaitos į kurią turi būti sumokėtas pradinis įnašas, rekvizitai | Prieš atvykstant registruotis konkurso dalyviu turi būti sumokėtas pradinis įnašas **163,74** Eur, lygus paskelbtam 3 mėnesių pradiniam nuompinigių dydžiui, į Vilniaus rajono savivaldybės administracijos Paberžės seniūnijos (į. k. 288703630) atsiskaitomąją sąskaitą LT734010051003399417 AB Luminor Banke, banko kodas 40100. |
| Turto apžiūros sąlygos | **Turto apžiūra** gali vykti iš anksto susitarus su atsakingu už apžiūrą darbuotoju, nuo paskelbimo dienos spaudoje darbo dienomis iki 2025 m. kovo 6 d., nuo 9.00 val. iki 11.30 val. Darbuotojas, atsakingas už objekto apžiūrą: Agata Puncevičienė, Vilniaus rajono savivaldybės administracijos Paberžės seniūnijos seniūnė, tel. 37052400509, mob. tel. +37068707087, agata.punceviciene@vrsa.lt  |
| Komisijos posėdžio vieta, data ir tikslus laikas | Viešojo nuomos konkurso komisijos posėdis **įvyks 2025 m. kovo 18 d. 10.00 val.**, vieta - Rinktinės g. 50, Vilnius**,** 305 kab. |
| Kita informacija ir papildomi reikalavimai | Papildomą informaciją apie nuomojamą turtą teikia Agata Puncevičienė, Paberžės seniūnijos seniūnė – (tel. +37052400509, mob. tel. +37068707087. |
|  Voke turi būti pateikti šie dokumentai: |  **Voke turi būti pateikti šie dokumentai:**1. paraiška, kurioje nurodoma konkurso dalyvio ar jo įgalioto asmens vardas, pavardė, asmens kodas, gyvenamosios vietos adresas (fiziniams asmenims), juridinio asmens pavadinimas, kodas, adresas (buveinė), kontaktinio asmens telefono numeris ir el. pašto adresas, siūlomas konkretus nuompinigių dydis per mėnesį, konkurso dalyvio ar jo įgalioto asmens sąskaitos**,** į kurią komisija turi pervesti grąžinamą pradinį įnašą, rekvizitai; paaiškinimas, kokiam tikslui konkurso dalyvis naudos nuomojamą turtą;2. steigimo dokumentų ar kitų steigimo faktą patvirtinančių dokumentų kopijos (juridiniams asmenims);3. nustatyta tvarka patvirtintas įgaliojimas, jeigu konkurso dalyviui konkurse atstovauja jo įgaliotas asmuo; 4. dokumentai, kuriais patvirtinama, kad konkurso dalyvio veikla atitinka viešojo turto nuomos konkurso sąlygose nustatyto pobūdžio veiklą. Paraiška turi būti pasirašyta juridinio asmens vadovo, arba pridedamas įgaliojimas jeigu pasirašo kitas asmuo. Fizinis asmuo pasiūlymą pasirašo asmeniškai.**Asmenys konkurso dalyviais neregistruojami:**jeigu jie nesumokėjo pradinio įnašo ir nepateikė finansų įstaigos išduotų dokumentų, patvirtinančių, kad šis įnašas sumokėtas; jeigu pateikė neužklijuotą voką;pasibaigė skelbime nurodytas dokumentų registravimo laikas; jeigu pagal užrašą ant gauto užklijuoto voko neįmanoma identifikuoti norimo išsinuomoti savivaldybės turto;jeigu nurodyti trūkumai neištaisyti.**Pastaba:** Jeigu turto nuomos konkurso laimėtojas arba jo atstovas atsisako sudaryti nuomos sutartį arba neatvyksta pasirašyti nuomos sutarties nustatytu laiku, jis netenka teisės sudaryti nuomos sutartį ir pradinis įnašas jam negrąžinamas. Tokiu atveju Komisijos sprendimu konkurso laimėtoju pripažįstamas kitas pagal eilę konkurso sąlygas atitinkančius dokumentus pateikęs konkurso dalyvis, pasiūlęs didžiausią turto nuompinigių dydį. |
| Priedai: | Paraiškos forma. |
|  | Savivaldybės ilgalaikio materialiojo turto nuomos sutarties projektas. |

\_\_\_\_\_\_\_\_\_\_\_\_\_\_\_\_\_\_\_\_\_